
Søg 

UFO-Mail nr. 

271 

10. september 2018 


livad tror danskerne pit? 

Ifjr J ^ltY ftjilt ir/ Frir, nTfmni inir.Wri 


Hvad tror danskerne på? 

Selv om danskerne med tiden er blevet mindre tilbøjelige til at tro 
på overnaturlige kræfter og årsagssammenhænge, er overtro 
stadig udbredt i dagens Danmark. 

Af Kim Møller Hansen 

Tror danskerne på spøgelser? Tror de, at køn er en social konstruktion? Tror 
de på ufoer og horoskoper? Mener de, at videnskaben kan forklare vores 
oplevelse af skønhed? Er kvinder mere overtroiske end mænd? Tror de mere 
på intuition? Og er danskerne mere eller mindre overtroiske end folk i andre 
lande? 

Det er blot nogle af de mange spørgsmål, som Ken Ramshøj Christensen og 
Mathias Clasen på Afdeling for Engelsk, Institut for Kultur og Kommunikation 
ved Aarhus Universitet, giver svar på i deres spørgeskemaundersøgelse Hvad 
tror danskerne på? - En kortlægning af tro, overtro og overbevisning. 

I forordet til Hvad tror danskerne på? skriver Ken Ramshøj Christensen og 
Mathias Clasen bl.a.: 



u>'IW 

- ^ i- 


fim 




„Denne rapport er lavet pa baggrund af en stor spørgeskemaundersøgelse 
som er gennemført i 2017-2018. Vi satte os for at kortlægge danskernes tro 
og overbevisning fordi der mangler viden på dette felt. Empirisk viden om 
befolkningens tro og overbevisning er væsentlig i et demokratisk samfund, 
ikke mindst i en tid hvor fake news og udsagn om det,post-faktuelle' og 
fakta-resistente samfund spiller en væsentlig rolle i den offentlige debat ... 

Kritisk tænkning og videnskabelig oplysning er nødvendige midler i kampen 
mod misinformation og konspirationsteorier ... For at kortlægge danskernes overbevisninger inden for en række 
udvalgte områder, fra overtro til videnskabelig overbevisning, konstruerede vi et spørgeskema som blev distribueret 
via sociale medier. Flere end 2.200 personer besvarede undersøgelsen." 


Ken Ramshøj Christensen og 
Mathias Clasen: „Hvad tror 
danskerne på? - En kortlægning af 
tro f overtro og overbevisning ", 
Afdeling for Engelsk, Institut for 
Kultur og Kommunikation, Aarhus 
Universitet, 39 sider. 
Forskningsrapport udgivet på AU 
Library Scholarly Publishing 
Services 2018. 

Tegning: Dezso Stemoczky/SUFOI Picture Library 

Intelligent liv i rummet og besøg fra rummet 


Overordnet svarer 60,5 %, at de tror på, at der findes intelligent liv andre steder i universet. Væsentligt flere mænd 
(67,9 %) end kvinder (52,3%) svarer ja på dette spørgsmål. 



Kønsmæssig fordeling i tro på aliens. Venstre: Kønsmæssig fordeling i tro 
på, at der findes intelligent liv andetsteds i universet. Midten: Kønsmæssig 
fordeling i tro på, at Jorden bliver besøgt af aliens fra tid til anden. Højre: 
Kønsmæssig fordeling i tro på, at Jorden i fortiden er blevet besøgt af 
aliens. Kilde: Figur 15 i „Hvad tror danskerne på? - En kortlægning af tro, 
overtro og overbevisning". 


8,3 % svarer „ja" til spørgsmålet „Tror 
du på, at rumvæsener har besøgt 
Jorden i fortiden?", og 19 % svarer 
„ved ikke". 

Adskillige respondenter peger på, at 
Jorden er meget gammel, og at det 
derfor er svært at udelukke. Som en 
skriver: Det skal jeg sgu ikke kunne 
udelukke, men jeg tror ikke på det på 
den måde at de kommer og 
eksperimentere [sic] med folk og 
lignende. Ment rent teoretisk virker det 
ikke „urealistisk at en eller anden form 
for civilisation har fundet ud af 
hvordan man kan rejse på tværs af 
universet, så den tør jeg ikke 
udelukke." Og som en anden skriver: 
„Det er muligt, at primitive former for 
liv eller kulstofbaserede molekyler er 
blevet bragt til jorden med meteorer 
el. lign." 

Til sammenligning svarer blot 5,9 % 
„ja" til spørgsmålet „Tror du på, at 
rumvæsener besøger jorden i ny og 
næ?" (13,2 % ved ikke). Som en 
skriver: „Virker meget usandsynligt, 
men kan heller ikke udelukkes helt." 

En anden forklarer: „Hvis de gør, tager 
de nok bare et hurtigt kig og tænker 
,nope', og smutter lige så diskret igen. 
Der mangler i hvert fald i den grad 
evidens for, at der skulle have været 
rumvæsener på jorden." 


Forfatterne afslutter rapportens afsnit om aliens med ordene: 


„Det er ret overraskende at der er flere kvinder end mænd der tror på at jorden er blevet besøgt af rumvæsner i 
fortiden (9,9 % vs. 6,9 %) og bliver det i nutiden (7,4 % vs. 4,5 %). Det er nemlig lige modsat af de svenske 
(Swedish Skeptics Association 2015) og de amerikanske resultater (Gallup 2005), der viser at mænd tror mere på 
besøg fra rummet end kvinder gør." 


Læs mere: 

• Danskerne tror på lidt af hvert (Berlingske) 

• Hver femte dansker tror på spøgelser (Politiken) 

• Hver tredje dansker tror på liv efter døden (Jyllands-Posten) 

• Rapport: Hver syvende dansker tror på spøgelser (videnskab.dk). Heri sår religionshistoriker Mikael 
Rothstein tvivl om, hvorvidt undersøgelsen gennemført af Ken Ramshøj Christensen og Mathias Clasen er 
repræsentativ for den danske befolkning, idet den er foretaget via sociale medier. Antallet af 
respondenter daler drastisk efter de 50 år, og Rothstein har svært ved at forestille sig, at man på 
balanceret vis kan fange folk fra forskellige sociale lag gennem tilfældigt fiskeri på sociale medier. 

• Theis Bendixen: Rejsen ud af kaninens pels - En fortælling om overtro, videnskab og den virkelige 
verdens vidunderligheder, Gyldendal 2017 

• Hans Jørgen Nielsen og Steffen Andersen: Farligt - Hvordan de fodrer din frygt, og hvorfor du æder det, 
Gyldendal 2018. Se også Farligt. 


UFO-sten og 
svirrende lyde 

„... Med sin bog viser Ole Henningsen vigtigheden af at tage 
folks oplevelser alvorligt, men også at grundig efterforskning 
og kritisk tænkning er helt afgørende for at finde årsagen til 
oplevelserne, så vi alle kan lære noget af dem ... " - 
astrofysiker Michael Linden-Vørnle, fra forordet i „Ildkugler 
over Danmark" 

Ildkugler over Danmark - om sten der aldrig fløj er på 134 
sider, i A4-format, med illustrationer i farve og s/h, 
stikordsregister og kildehenvisninger. 

Prisen for Ildkugler over Danmark er kr. 159, og bogen 
bestilles her. 

Læs en gratis smagsprøve på Ildkugler over Danmark her. 
Ildkugler over Danmark kan også købes som e-bog på Saxo. 


Ildkugler over Danmark 

- om sten der aldrig fløj 




Ole Hennmgseir 


Skandinavisk UFO Inlurm-aLiu-n 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 


Skandinavisk UFO Information 



UFO'er - Myter og viden 
Værdi: Kr. 149,- 
Bestillingsnr.: B-087 



Mysteriet om UFO'er 
Værdi: Kr. 54,- 
Bestillingsnr.: B-033 


ISr James EL 

Fiom 

UFO SciFJ»ci 


Fi restorm 

■ f 


Firestorm 
Værdi: Kr. 89,- 
Bestillingsnr.: B-054 


Ann Druffel 


UFO-Mail udgives af Skandinavisk UFO Information. 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside 

